CELEX: 32011R1271
Language: da
Date: 2011-12-05 00:00:00
Title: Kommissionens gennemførelsesforordning (EU) nr. 1271/2011 af 5. december 2011 om tarifering af varer i den kombinerede nomenklatur

8.12.2011   
            
            
               DA
            
            
               Den Europæiske Unions Tidende
            
            
               L 325/1
            
         KOMMISSIONENS GENNEMFØRELSESFORORDNING (EU) Nr. 1271/2011
   af 5. december 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. december 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Varen er et beige pulver, der består af (i vægtprocent):
                  
                              kostfibre
                           
                           
                              66,1
                           
                        
                              (heraf træstof
                           
                           
                              15,2)
                           
                        
                              protein
                           
                           
                              18,8
                           
                        
                              vand
                           
                           
                              7,5
                           
                        
                              aske
                           
                           
                              2,3
                           
                        
                              fedt
                           
                           
                              0,2
                           
                        Varen er et fast vegetabilsk restprodukt fra sojabønner, som efter udvinding af olien og delvis fjernelse af proteinerne er tørret og formalet. Varen har samme karakteristika som ikke-tekstureret mel.
                  Varen er et biprodukt fra produktionen af sojaproteinkoncentrat og -isolat og har dermed et reduceret proteinindhold.
                  Varen anvendes som berigende tilsætning til tilberedte næringsmidler og dyrefoder. Varen foreligger i sække à 25 kg.
               
               
                  2304 00 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 2304 00 00.
                  Selv om varen anvendes i næringsmiddelindustrien, er den ikke et tilberedt næringsmiddel med de karakteristika, der beskrives under pos. 1901, eller et tilberedt næringsmiddel, ikke andetsteds tariferet under pos. 2106. Tarifering under pos. 1901 og 2106 er derfor udelukket.
                  Da varen er sammensat af forskellige rest- og affaldsprodukter, der stammer fra forarbejdningen af vegetabilske produkter i næringsmiddelindustrien, og anvendes til dyrefoder og til menneskelig ernæring, tariferes den i kapitel 23 (se Forklarende Bemærkninger til HS, kapitel 23, Almindelige bemærkninger, første stykke).
                  Varen skal derfor tariferes under KN-kode 2304 00 00 som andre faste restprodukter fra udvinding af sojaolie.